[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "\u2018Rydyn ni\u2019n gweithio\u2019n galed i sicrhau bod pob gwirfoddolwr yn cael ei werthfawrogi\u2019"}, {"text_idx": "#000007", "text": "Amgueddfa Cymru yw un o\u2019r lliaws o fudiadau sydd wedi ennill y Dyfarniad Buddsoddi mewn Gwirfoddolwyr \u2013 yma, maen nhw\u2019n dweud wrthym ni sut maen nhw wedi ei ddefnyddio i ddangos i wirfoddolwyr y gwerth y maen nhw\u2019n eu cyflwyno i\u2019w hamgueddfeydd a chymunedau."}, {"text_idx": "#000009", "text": "Mae cyfraniad ein gwirfoddolwyr a\u2019r cymorth y maen nhw\u2019n ei roi i Amgueddfa Cymru yn amhrisiadwy \u2013 maen nhw\u2019n cyfrannu cymaint drwy eu profiadau cyfunol ac yn cynnig safbwynt newydd ar ein gwaith."}, {"text_idx": "#000010", "text": "Rydyn ni\u2019n gweithio\u2019n galed i sicrhau bod pob gwirfoddolwr yn cael ei werthfawrogi, a\u2019i fod yn teimlo bod gwerth i\u2019r wybodaeth y mae\u2019n ei gyflwyno. Drwy gydnabod y gall gwirfoddoli fod yn gyfrwng i gael gwaith, mae ein mudiad ni mewn sefyllfa dda i gynorthwyo cymunedau lleol amrywiol a gwahanol Cymru. Ein nod yw newid bywydau drwy ffurfio partneriaethau a\u0302 mudiadau llawr gwlad sy\u2019n cynorthwyo pobl i fagu hyder a datblygu sgiliau ymarferol drwy wirfoddoli."}, {"text_idx": "#000012", "text": "Mae ennill y Dyfarniad Buddsoddi mewn Gwirfoddolwyr (IiV) wedi rhoi\u2019r cyfle i ni brofi a gwella ein dulliau cadarnhaol ac effeithiol o weithio. Cre\u0308wyd meysydd ansawdd IiV gyda phrofiad y gwirfoddolwr o dan sylw, ac rydyn ni mor falch o ennill y dyfarniad hwn am y drydedd gwaith."}, {"text_idx": "#000014", "text": "\u2018Mae Dyfarniad Buddsoddi mewn Gwirfoddolwyr yn dyst i waith caled y ti\u0302m, ac yn dangos eu hymrwymiad i gefnogi pob gwirfoddolwr unigol, yn enwedig yn ystod gorthrymderau\u2019r ddwy flynedd ddiwethaf. Nawr, rydyn ni\u2019n edrych ymlaen at adeiladu ar y llwyddiant hwn, ac i gynnig mwy fyth o gyfleoedd gwirfoddoli yn y dyfodol.\u2019 \u2013 Pennaeth Ymgysylltu a Gwirfoddoli"}, {"text_idx": "#000015", "text": "Ers dechrau\u2019r pandemig byd-eang, rydyn ni wedi dod o hyd i ffyrdd newydd a chyffrous y gall gwirfoddolwyr ein cynorthwyo ni, o drawsgrifio dogfennau hanesyddol o gartref i fod yn llysgenhadon ar gyfer ein gwaith ar-lein. Ein nod yn ystod y tair blynedd nesaf yw datblygu ein cyfleoedd e-wirfoddoli ymhellach, gan roi\u2019r cyfle i bobl o bob cwr o Gymru, a thu hwnt, gymryd rhan, dysgu a\u2019n cefnogi ni."}, {"text_idx": "#000016", "text": "\u2018Rydyn ni\u2019r gwirfoddolwyr yn cael cymaint o ofal a pharch. Rydyn ni bob amser yn teimlo ein bod yn cael ein cynnwys, fel teulu mawr. Mae\u2019n wych bod yn rhan o gymdeithas mor amrywiol a chynhwysol. Mae gan yr holl le ymdeimlad o berthyn.\u2019 \u2013 Gwirfoddolwr"}]